בשנים 2003 עד 2005 הוא שירת כראש נציגות הסוכנות היהודית ברוסיה, בלורוסיה ובמדינות הבלטיות. בשנים 2008 - 2013 - ראש המחלקה לקולנוע תיעודי במרכז אקדמי ויצו חיפה. בשנים 2006 עד 2012 שימש כמנהל פרויקט הנצחה ביד ושם לאיסוף שמות היהודים שנרצחו בשואה בשטחי ברית המועצות. מ-2014 יוצר פרויקט דוקומנטרי, 'בעקבות השואה הלא ידועה' על השואה בשטחי ברית המועצות.
לאורך השנים מפציר ביים למעלה מ-30 סרטים והפיק כ-400 תוכניות וסרטים דוקומנטריים. רבים מסרטיו עסקו בעולים חדשים ובשואה.
בשנת 2018 עלה לאקרנים הסרט "הדרך לבאבי יאר" שבו ממשיך מפציר במסעו לחשיפת 'השואה הלא ידועה'.
בשנת 2020 שודר בערוץ כאן 11 הסרט תעלומת הספר השחור. בחודש אוקטובר 1947 היה אמור להתפרסם במוסקבה "הספר השחור" – קובץ עדויות ומאמרים על רצח כשני מיליון ושבע מאות אלף יהודים סובייטים בשטחי ברית המועצות תחת הכיבוש הנאצי. הספר נגנז בהוראת השלטונות. שואת היהודים הסובייטים כאילו לא התרחשה כלל. מדוע מנע סטלין את פרסום הספר? סרטו של בוריס מפציר מגולל את סיפורו של הספר השחור, שאילו ראה אור היה משנה את האופן בו נתפסת השואה, האנטישמיות המודרנית וחיי היהודים בברית המועצות.
משפט אגורוף
משפט אגורוף (או משפט סבריני-אגורוף) מבטא עיקרון יסודי באנליזה פונקציונלית, לפיו כל סדרת פונקציות המתכנסת לפונקציה גבולית, במונחי תורת המידה היא "כמעט" מתכנסת במידה שווה. כלומר כל התכנסות של סדרת פונקציות קרובה להיות התכנסות במידה שווה במובן של קירוב שיתואר בהמשך.
את המשפט הוכיחו באופן לא תלוי המתמטיקאי האיטלקי קרלו סבריני בשנת 1910, והמתמטיקאי והפיזיקאי הרוסי דמיטרי אגורוף בשנת 1911.
נוסח פורמלי.
יהי formula_1 מרחב מידה סופי. כלומר formula_2. תהי formula_3 סדרת פונקציות מדידות המתכנסת נקודתית לפונקציה גבולית formula_4 כמעט תמיד.
אזי לכל formula_5 קיימת קבוצה מדידה formula_6 המקיימת formula_7, כך שעל formula_8 ההתכנסות formula_9 היא התכנסות במידה שווה.
כישלון משפט אגורוף במרחב מידה אינסופי.
נתבונן במרחב formula_10 כאשר formula_11 היא מידת לבג. מידתו של מרחב זה היא אינסופית (למעשה היא אף סיגמא-סופית). ניתן לראות כי סדרת הפונקציות המציינות formula_12 מתכנסת נקודתית לפונקציה הגבולית אפס, אך אינה מתכנסת במידה שווה על אף תת-קבוצה ממידה אינסופית של הממשיים.
הוכחה.
נסמן formula_13. נשים לב כי formula_14 אם ורק אם לכל formula_15 מתקיים formula_16.
המשמעות של ההתכנסות formula_9 כמעט תמיד היא שמתקיים formula_18, ומההנחה כי המרחב סופי נובע שניתן להשתמש ברציפות המידה ולהסיק כי formula_19.
כעת בהינתן formula_20, לכל formula_21 נבחר formula_22 מספיק גדול שעבורו formula_23. נגדיר formula_24 ונקבל כי formula_25.
ברור מהגדרת formula_6 שלכל formula_27 מתקיים formula_16, כאשר formula_29 אינו תלוי ב-formula_30, ולכן על formula_31 ההתכנסות היא במידה שווה.
נמל התעופה הבין-לאומי נורמן מנלי
נמל התעופה הבין-לאומי נורמן מנלי (באנגלית: Norman Manley International Airport) הוא נמל תעופה בינלאומי סמוך לקינגסטון, בירת ג'מייקה, על חוף הים הקריבי. משמש כמרכז הפעילות ומושב הנהלתה של חברת אייר ג'מייקה (Air Jamaica; מ-2011 חלק מקריביאן איירליינס). הנמל נקרא במקור פליסדוס (Palisadoes), על שם חצי האי עליו הוא ממוקם וב-1972 נקרא על שמו של ראש ממשלת ג'מייקה, נורמן מנלי. על אף שזהו נמל התעופה הסמוך לבירה, זהו השדה השני בחשיבותו במדינה לאחר נמל התעופה הבינלאומי סנגסטר ליד מונטגו ביי, בצפון האי, שהוא נמל התעופה העמוס ביותר בג'מייקה ובאיים הקריבים כולם.
היסטוריה.
ג'מייקה הייתה אי פעיל מבחינת תחבורה אווירית עוד מראשית ימי התעופה. ב-3 בדצמבר 1930 הפעילה חברת פאן אמריקן וורלד איירווייז את הקו המסחרי הראשון על ידי מטוס ימי שנחת על הים בנמל קינגסטון. ב-1934 נחת לראשונה באי מטוס יבשתי, שהגיע בטיסה מקובה.
רשות תעופה אזרחית נוסדה ב-1947 וב-1948 נפתחו שני שדות התעופה, פליסדוס (Palisadoes) ליד קינגסטון ומונטגו ביי בצפון.
נמל התעופה מופיע בסרט הראשון בסדרת ג'יימס בונד, ד"ר נו.
נתונים.
בנמל עברו בשנת 2014 1,422,978 נוסעים, ב-130 טיסות מסחריות בשבוע אותן הפעילו 13 חברות תעופה סדירות וכ-12,331 טון מטענים. הנמל כולל 9 גשרי עלייה למטוס ("שרוולים") ומאפשר חניית מטוסים עד לגודל בואינג 747-400.
בין החברות המפעילות טיסות לנמל אייר קנדה, בריטיש איירווייז, איבריה איירליינס, KLM, אמריקן איירליינס, דלתא איירליינס, קופה איירליינס, קיימן איירווייז, ווסט ג'ט, ג'ט בלו איירווייז וחברות קריביות מקומיות.
אירועים יוצאי דופן.
ב-10 באפריל 1953 כשל מנוע של מטוס לוקהיד 18 לודסטאר של חברת קריביאן אינטרנשיונל אירווייז בעת המראה מנמל התעופה, בטיסת נוסעים שגרתית. המטוס התרסק בים, 10 נוסעים ו-3 אנשי צוות שהיו על סיפונו נהרגו, נוסע יחיד ניצל.
ב-17 ביולי 1960 נחטף מטוס קובאנה דה אוויאסיון שהיה בטיסה מנמל התעופה הבינלאומי חוסה מארטי בהוואנה לנמל התעופה הבינלאומי של מיאמי והונחת בנמל התעופה פליסדוס, בו ביקש קברניט המטוס מקלט מדיני מפני שלטון פידל קסטרו.
ב-20 ביולי 1979 צלל מטוס מטען מדגם דאגלס DC-6 לים סמוך לנמל התעופה, במסגרת ניסיון נחיתה ושני אנשי צוותו נהרגו.
ב-22 בדצמבר 2009 החטיא מטוס בואינג 737-823 של אמריקן איירליינס את המסלול בעת ניסיון נחיתה בנמל התעופה עקב סופת גשם כבדה, בעת שביקש לנחות. המטוס התפרק לשלושה חלקים ונעצר מרחק קטן מן הים. כל הנוסעים ואנשי הצוות יצאו ללא פגע.
ואדי קלת
פרנקלין שפנר
פרנקלין ג'יימס שפנר (באנגלית: Franklin James Schaffner; 30 במאי 1920 - 2 ביולי 1989) היה במאי קולנוע אמריקאי זוכה פרס אוסקר לבמאי הטוב ביותר לשנת 1970 על בימוי הסרט "פטון". ביים את הסרטים "כוכב הקופים", "הנערים מברזיל" ו"ניקולס ואלכסנדר".
ביוגרפיה.
שפנר נולד בטוקיו, יפן. בנם של זוג המיסיונרים שרה ופול פרנקלין שפנר. הוא גדל ביפן ולמד ב"מכללת פרנקלין ומרשל" שבפנסילבניה. לאחר מכן למד משפטים ב"אוניברסיטת קולומביה" ובמקביל התגייס לצי ארצות הברית כדי להשתתף במלחמת העולם השנייה. הוא שירת כתומך לחימה באירופה ובצפון אפריקה ולאחר מכן נשלח לשרת במשרד לשירותים אסטרטגיים שבאוקיינוס השקט.
קריירת בימוי.
שפנר החל את קריירת הבימוי שלו בשנות ה-50 של המאה ה-20 בטלוויזיה האמריקאית, הוא זכה ב פרס אמי על עבודתו בסדרה "Studio One" ובשני פרסי אמי נוספים על בימוי וכתיבת הסדרה הבידורית "Ford Star Jubilee". בשנת 1961 זכה שפנר בפרס אמי רביעי על בימויו בסדרת הדרמה "The Defenders".
בשנת 1963 הוציא שפנר לאקרנים את סרט הביכורים שלו "החשפנית" בכיכובה של ג'ואן וודוורד, סרט שזכה לביקורות אוהדות ולהצלחה מסחרית יחסית. בשנה שלאחר מכן ביים את הדרמה הפוליטית אותה כתב גור וידאל "האיש הטוב ביותר". בשנת 1968 הוציא שפנר את הלהיט הקולנועי הגדול בקריירה שלו "כוכב הקופים", על פי הרומן הצרפתי הפופולרי. הסרט זכה לאהדה רבה בקרב הקהל והמבקרים והיה לפורץ דרך בתחום הטכני הכולל איפור ותלבושות.
בשנת 1970 ביים את סרטו המוערך ביותר, סרט המלחמה "פטון" על חייו של הגנרל ג'ורג' פטון על פי תסריט של פרנסיס פורד קופולה. הסרט זכה לביקורות מצוינות ובשישה אוסקרים בהם פרס אוסקר לבמאי הטוב ביותר לשפנר.
שפנר המשיך לביים עוד שמונה סרטים כשהבולטים בהם היו "ניקולס ואלכסנדרה", דרמה ביוגרפית בריטית זוכת שני פרסי אוסקר בהפקת סם שפיגל, דרמת כותלי הכלא "הפרפר" בכיכובם של סטיב מקווין ודאסטין הופמן והמותחן המדע בדיוני המוערך "הנערים מברזיל" בכיכובם של גרגורי פק ולורנס אוליבייה.
חיים אישיים.
שפנר היה נשוי להלן גילקרייסט והיה אב לשתי בנות.
שפנר שסבל ממחלת סרטן הריאה נפטר ב-2 ביולי 1989 בגיל 69.
מבצר שאטו-נף
גרינהורן
גרינהורן (בגרמנית Grünhorn; נקרא גם "גרוס גרינהורן" - "Gross Grünhorn") הוא הר ברכס האלפים הברניים המתנשא לגובה של 4,044 מטר מעל פני הים, וממוקם בקנטון ואלה בשווייץ.
גאוגרפיה.
הגרינהורן הוא חלק מהרכס המפריד בין הקרחונים אלטש ופישר באזור אתר המורשת העולמית יונגפראו-אלטש-ביטשהורן, וממוקם בו בין ההרים פישר גבלהורן מדרום והקליין גרינהורן מצפון.
גרוס גרינהורן
הרנסאנס של הארלם
הרנסאנס של הארלם, או במקור תנועת השחור החדש (באנגלית: Harlem Renaissance, New Negro Movement) הייתה תנועת תחייה תרבותית אפרו-אמריקנית שהייתה פעילה מסוף מלחמת העולם הראשונה ועד אמצע שנות ה-30, או אפילו עד תקופת מלחמת העולם השנייה. במסגרתה התרחשה עשייה עשירה של סופרים, מחזאים, אמנים, משוררים ופעילים. אף על פי שהתנועה פרחה במקומות רבים בצפון ארצות הברית ובמערב התיכון, מרכזה היה בשכונת הארלם בניו יורק. בתקופה זו, שחורים רבים ברחו מדרום ארצות הברית, בניסיון לנוס מהדיכוי המחניק שלא איפשר להם לעסוק בתחומי העניין שלהם, בעידודם של אינטלקטואלים שחורים מובילים כמו וו. א. ב. דו בויז. בין הדמויות המוכרות יותר ברנסאנס נמנו אליין לרוי לוק, לנגסטון יוז, זורה ניל הרסטון, ג'וזפין בייקר, מרקוס גארבי, וג'יימס בולדווין.
רקע.